Brugerundersøgelser – jhn.dk\nVi gennemfører brugerundersøgelser på miljø- og teknikområdet og kortlægger, hvad brugere synes, er vigtigt i forhold til den service, de møder\nHvordan skaber brugerundersøgelser værdi?\nBrugerundersøgelser handler om at komme i dialog med kunder, brugere, borgerne og virksomheder og kortlægge deres ønsker og synspunkter. Næsten alle vil deltage i interviews, når det handler om miljø- og teknikområdet, da det berører dem direkte i hverdagen. Undersøgelserne har typisk til formål, at:\nkortlægge hvad brugerne tillægger værdi, samt hvor tilfredse de er\nidentificere forbedringsmuligheder og måle effekten af nye tiltag\nunderstøtte dialogen med medarbejdere om god service\nforbedre og målrette dialog og kommunikation med borgere\ndefinere et fælles niveau for service\narbejde systematisk med brugerundersøgelser og målinger i et kvalitetsledelsesperspektiv\nSystematiske brugerundersøgelser kan forbedre brugernes tillid og tilfredshed og kan også skabe en bedre evalueringskultur gennem feedback. Resultaterne af en brugerundersøgelse bruges til at understøtte beslutninger ift. nye ordninger og fremadrettet sikre, at den leverede service svarer til de forventninger, som brugerne har.\nVi arbejder med en række forskellige undersøgelsesmetoder, hvor vi får en direkte dialog med kunder, brugere, borgerne og virksomheder. Vi arbejder tæt med kunden omkring spørgerammer, tilrettelægger og kombinerer undersøgelsesmetoder, så de er tilpasset målgruppe og formål. Eksempelvis interviews af brugerne af genbrugspladserne, kombineret med en gebyrundersøgelse eller tilfredshedsundersøgelser via telefoninterviews af borgere.\nLæs mere om vores interviewmetoder her\nVi tilbyder kurser målrettet medarbejdere, hvor vi introducerer dem for brugerundersøgelser og målinger. Ved at involvere medarbejderne direkte i processen, skabes der forankring, forståelse og opbakning til både proces og resultat.\nVi samarbejder med kunden omkring spørgerammer og introducerer medarbejderne for brugerundersøgelser og målinger. Vi involverer medarbejderne og skaber forankring, forståelse og opbakning til både proces og resultat. Læs mere


H&M-kollektion støtter truede dyrearter - MX.dk\nAf Michael Schmidt - 05/10-16 08:47\nH&M-kollektion støtter truede dyrearter\nDen svenske modegigant udgiver en kollektion af børnetøj i samarbejde med dyrevelfærdsorganisationen WWF.\nDu kan vælge mellem printede tigere, pandaer, isbjørne og andre truede dyrearter, næste gang du skal shoppe børnetøj i H&M. Butikskæden har nemlig indgået et samarbejde med dyrevelfærdsorganisationen WWF og lanceret en større kollektion af børnetøj med dyreprint.\nBilledeserie fejrer kvindekroppen i alle afskygninger\nTøjet, der er produceret i bæredygtigt, økologisk bomuld, har ikke kun til formål at skabe opmærksomhed omkring verdens mange truede dyrearter, men donerer også ti procent af salgsprisen til WWF’s arbejde med at sikre dyrenes fremtidige overlevelse.\nSamarbejdet mellem H&M og WWF har eksisteret siden 2013, hvor modekæden begyndte at støtte WWF-projekter, og er netop blevet forlænget med fem år. Men det er første gang, at parterne har satset på en decideret tøjkollektion i deres ambition om at sikre de truede dyr.\nPopulært dansk magasin lukker\nKollektionen, der primært består af sweatshirts, T-shirts, leggings og kjoler til begge køn, er at finde i udvalgte H&M-butikker landet over.\nLÆS OGSÅ: Se de første billeder af Kenzo's H&M-kollektion


Hertugdømmerne - Caspar Paslichs Calendarium\nFor Christian 3. betød Speyer-aftalen, at den umiddelbare krigsfare var overstået, og det var nu tid til at få ordnet forholdene i hertugdømmerne, der i hvert fald for eftertiden kan virke komplicerede. Slesvig var nemlig fra gammel tid en del af Danmark, mens Holsten hørte til Det Tysk-Romerske Rige. For Christian 3. betød det, at mens han i Slesvig – ud over selv at være hertug – også som dansk konge var sine to brødres lensherre, var han i Holsten kejserens vasal, idet han her var hertug og dermed sidestillet med sine to medhertuger.\nChristian 3. – Portræt udført af Jacob Binck i 1550\nEfter Frederik 1.s død havde Christian bestyret Slesvig og Holsten på sine tre yngre halvbrødres vegne, men eftersom de voksede til, pressede arvedelingen sig på. Danmark var indtil enevældens indførelse i 1660 et valgkongedømme, hvor rigsrådet efter en konges død valgte hans efterfølger – traditionelt den ældste søn, der fik både Danmark og Norge, hvorimod hertugdømmerne skullle deles på en sådan måde, at alle mandlige arvinger hver fik en lige stor andel eller en tilsvarende økonomisk kompensation.\nI 1544 var man nået til enighed om, at Slesvig og Holsten skulle deles i tre lige store, men ikke indbyrdes sammenhængende hertugdømmer, hvorefter de tre ældste brødre hver valgte sin andel – først den 20-årige Adolf, dernæst kongen, og til sidst den 23-årige Hans, der ikke havde ønsket at vælge før kongen.\nTil den 15-årige og endnu ikke myndige Frederik blev der ikke noget hertugdømme, for man havde i stedet besluttet, at der skulle investeres i et fyrstebispedømme i Tyskland. I første omgang fik man Frederik valgt som koadjutor (efterfølger) i det lutherske bispedømme Bremen, men det endte med, at han i stedet blev biskop i det katolske Hildesheim, selvom han forblev protestant og ved arvedelingen havde fået det lutherske bispedømme Slesvigs gods på livstid – et paradoks, der på udmærket vis afspejler, hvorledes politiske hensyn som oftest havde førsteprioriteten i det religiøst splittede kejserrige, og hvor alliancer ikke sjældent gik på tværs af trosretningerne. I praksis var problemet da også til at overse, for som sekulær biskop skulle Frederik ikke varetage de kirkelige funktioner, men udelukkende administrere indtægterne af kirkens ejendomme.\nNæste afsnit Tyske Kancelli >


Real Madrid er ikke favorit til at hente João Félix\nSkrevet af Laura Offerlin Larsen. Udgivet mandag, 15. april 2019 16:45\n19-årige João Félix er et af de hotteste emner på fodboldmarkedet i øjeblikket. Den unge Benfica-angriber har scoret 16 mål og leveret ni assists over 37 kampe i indeværende sæson, og er også blevet udtaget til de portugisiske landshold.\nPortugiseren har for nylig forlænget sin kontrakt med Benfica, hvilket medførte en minimumsfrikøbsklausul på 120 millioner euro, hvilket svarer til omkring 900 millioner danske kroner. Et beløb der eftersigende blev fastlagt med den hensigt at afskrække potentielle bejlere.\nBeløbet skræmmer dog tilsyneladende ikke Juventus, Real Madrid, Manchester City og Manchester United, der alle har planer om at hente den unge spiller, hvis de får chancen, og noget tyder på, at Juventus får netop denne mulighed.\nIfølge AS har Benfica nemlig tilbudt Félix en ny kontrakt, der indebærer en frikøbsklausul på 200 millioner euro, som portugiseren angiveligt skulle have takket nej til. Derudover går rygtet på, at Félix’ agent, Jorge Mendes, skal mødes med Juventus i morgen.\nMendes skal eftersigende mødes med Juventus’ sportsdirektør, Fabio Paratici, og heldet kunne meget vel være på den italienske klubs side, da Félix skulle være meget interesseret i, at spille side om side med Cristiano Ronaldo.\nIfølge portugisiske medier har Juventus allerede budt 75 millioner euro for den unge spiller. Et bud som Benfica har takket nej til.\nNoget tyder dog på, at Juventus ikke har tænkt sig at tage et nej for et nej, og klubben skulle sågar være villig til at sælge argentinske Paulo Dybala, der rygtes til Bayern München, for at få plads til Félix i truppen\n22 timer 12 minutter siden\nVi har 2994 gæster og


Varm te kan beskytte mod øjensygdom\nEn kop varm te en eller flere gange dagligt kan reducere risikoen for at udvikle den alvorlige øjensygdom, grøn stær.\nDet antyder en mindre undersøgelse fra University of California i Los Angeles (UCLA), hvor forskere har undersøgt om der er en sammenhæng mellem kaffe, te eller sodavand og diagnoser for grøn stær.\nGlaukom, der er den lægelige betegnelse for grøn stær, medfører at væsketryk opbygges i øjet (intraokulært tryk), hvilket beskadiger den optiske nerve. Det er en af de førende årsager til blindhed i hele verden med omkring 60 millioner ofre.\nTidligere undersøgelser tyder på, at koffein kan ændre det intraokulære tryk, men hidtil har ingen undersøgelse sammenlignet den potentielle virkning af koffeinholdige og andre drikkevarer på glaukomrisikoen.\nSå forskerne kiggede på data fra National Health and Nutrition Examination Survey (NHANES) fra 2005-2006 i USA. Den er en amerikansk årlig undersøgelse af omkring 10.000 mennesker, der er blevet interviewet, har gennemgået fysiske undersøgelser og fået tagetblodprøver, for at måle sundhed og næringsstatus hos voksne og børn.\nI 2005-2006 omfattede det også øjentest for glaukom. Blandt de 1678 deltagere, der fik testet øjnene havde 84 (5%) udviklet øjensygdommen.\nDe blev spurgt, hvor ofte og hvor meget de havde drukket koffeinholdige og koffeinfri drikkevarer, herunder læskedrikke og iste, i de foregående 12 måneder ved hjælp af et spørgeskema.\nSammenlignet med deltagere, der ikke drikker varm te hver dag, havde de, der gjorde, en lavere glaukomrisiko, viste dataene.\nEfter at have taget hensyn til potentielt indflydelsesrige faktorer, såsom diabetes og rygning, var te-drikkere 74 procent mindre tilbøjelige til at have glaukom. Hvis de altså drak varm te.\nDer blev ikke fundet nogen sammenhæng mellem iste, kaffe, hverken koffeinholdige eller koffeinfri, ej heller koffeinfri te eller sodavand.\nTe indeholder antioxidanter og antiinflammatoriske og neuroprotektive stoffer, der har været forbundet med en nedsat risiko for alvorlige tilstande, herunder hjertesygdomme, kræft og diabetes, siger forskerne, der har fået undersøgelsen offentliggjort i British Journal of Ophthalmology..\nTidligere forskning har antydet, at oxidation og neurodegenerering kan være involveret i udviklingen af glaukom, tilføjer de og konkluderer:\n"Der er behov for yderligere undersøgelser for at fastslå betydningen af disse resultater, og om varm te kan spille en rolle i forebyggelsen af glaukom."\nFem råd til et sundt og balanceret tarmsystem kan være afgørende for at forebygge og undgå en lang række helbredsproblemer og sygdomme.\nDerfor kan yoghurt hjælpe til at reducere risikoen for brystkræft\nYoghurt kan måske være med til at forebygge risikoen for brystkræft ved at sikre en større andel gode tarmbakterier end skadelige baktierier i mikrobiotaen.\nQuercetin kan medvirke til at sænke dit blodtryk\nIndtagelse af flavonoidet quercetin kan tilsyneladende reducere højt blodtryk hos patienter, der lider af hjerte-kar-sygdom.


Flyttemand i Aunslev Nederby Nyborg - Få 3 gratis og uforpligtende tilbud her!\nFlyttemand Aunslev Nederby Nyborg kan man ikke undvære\nMen der er mennesker, der tror, at de med succes kan flyttemand i Aunslev Nederby Nyborg håndtere den ønskede opgave i hjemmet bevægelse af sig selv. Men det er ikke muligt, fordi de ikke indser, at de kan bryde deres uvurderlige varer. De ønsker ikke at bruge penge. Når det kommer til at bruge penge, de leje sig af en billig mover packer. Leje af ydelser fra en billig mover ville efterlade dig belemret med bekymringer. Du ville have en frygt hele tiden, at dine varer ikke bliver beskadiget.\nBillig og risikofri flyttemand i Aunslev Nederby Nyborg\nHvad du behøver, er en erfaren flytte selskab, der kan give dig assistance ved hvert skridt og gør processen med udflytning en enkel og let. Forud for leje af ydelser fra en mover, bør du gøre en online forskning, der kan hjælpe dig med at vælge en pålidelig flytter virksomheden til at udføre din flytning med lethed flyttemand i Aunslev Nederby Nyborg.\nIntet kan benægte det faktum, at finde den perfekte mover og pakker er ikke en let opgave flyttemand i Aunslev Nederby Nyborg.\nDu bør sikre, at du ikke får fanget i et fupnummer. Nogle flyttemand Aunslev Nederby Nyborglokke folk med ekstremt lave priser. Når du har aftalt at deres vilkår og betingelser, ville de komme med skjulte gebyrer og vil bede dig om at betale hele beløbet inklusive de skjulte gebyrer eller de kan ikke give dig de nødvendige tjenester.\nFlyttemand Karlslunde Greve


’Palm Springs’: Andy Samberg og gennembrudsstjerne bærer charmerende opdatering af ’Groundhog Day’ / Film\n’Palm Springs’: Andy Samberg og gennembrudsstjerne bærer charmerende opdatering af ’Groundhog Day’\nNyles (Andy Samberg fra Lonely Island, ’Brooklyn Nine-Nine’ mv.) skal til bryllup i Palm Springs. Og det er ikke første gang. Snart står det klart, hvorfor han ikke engang ulejliger sig med jakke og slips som de øvrige bryllupsgæster. Nyles sidder fast og har gennemlevet denne bryllupsdag så længe, at han ikke længere husker, hvad han lavede før.\nMed ’Palm Springs’ tror man først, man skal se en Apatow-inspireret ’Four Weddings and a Funeral’ eller en mindre belastende udgave af ’Wedding Crashers’. En romantisk komedie med akavede taler, kiksede dansetrin og et par fremmede bryllupsgæster – udpeget af Amor i det høje – der får øje på hinanden midt i den sammenbragte forsamling af fulde onkler, liderlige forlovere og bedstemødre med tårer i øjenkrogene.\nMen efter cirka 20 minutters klassisk romcom i festligt skrud springer kæden af tidens hjul. Og vi er fanget sammen med hovedpersonerne, førnævnte Nyles og Sarah (Cristin Milioti fra sæson 2 af ’Fargo’) i en dag, der kører på repeat.\nSarah var uforsigtig nok at løbe ind i den hule nede ved stranden tæt på bryllupsfesten, hvor man bliver fanget i en båndsløjfe, der gør, at man skal genopleve den samme 9. november igen og igen og igen. Således bliver, hvad der skulle have været en omgang bryllupssex under åben himmel, til et længerevarende bekendtskab. Milioti er et mindre scoop i rollen som Sarah: Hun er brudens storesøster, der ikke selv har fundet melodien og drikker for meget rødvin.\nHun har også så meget gnist i blikket, at man ønsker at se hende som den næste Wonder Woman. Fanget sammen med Nyles får hun nu muligheden for at finjustere dagen, til den sidder i skabet. Eller hun i det mindste får læst op på kvantefysikken bag den her slags fænomener…\nCristin Milioti og Andy Samberg i ‘Palm Springs’.\nAlle, der har læst ovenstående, har nået at tænke på klassikeren ’Groundhog Day’, dens krigeriske fætter ’Edge of Tomorrow’ eller Netflix-serien ’Russian Doll’ op til flere gange. Utroligt og ærgerligt nok bliver disse slet ikke nævnt i det ellers vittige, lommefilosofiske og selvbevidste manuskript. Manuskriptforfatter Andy Siara og instruktør Max Barbakow morer sig mest med at overveje, hvor mange måder man kan køre en bryllupsceremoni og den efterfølgende fest i grøften. Når det hele nu alligevel, knips!, starter forfra ved daggry, og ingenting længere har nogen konsekvenser.\nAltid karismatiske J.K. Simmons spiller Roy, en anden bryllupsgæst fanget i denne temporale blindgyde. Han er først gal på Nyles for at være blevet trukket ind i loopet, ja han jager ham faktisk med bue og pil – men kommer snart på bedre tanker. Måske er repetitionen ikke så slem? Måske er et vist element af sjæleknusende gentagelse en iboende egenskab ved livet som sådan? Scenerne med Simmons som lykkelig forstadsfar med den samme dag på repeat i forstaden er et miniportræt af lykkeligt resigneret forældreskab.\nJeg ventede på kovendingen fra formlen, hvor nogle mennesker skal lære noget om sig selv og hinanden, inden de får lov at fortsætte i tidens almindelige hamsterhjul. En sådan overraskelse kommer dog ikke helt. I stedet kan man hygge sig med den gode kemi mellem karaktererne og de brogede gennemspilninger af bryllupssituationerne. De er til syvende og sidst ufarlige og udløser aldrig rigtig cringe hos seeren – man ved, at dagen snart starter forfra alligevel.\nIkke desto mindre flyver de 90 minutter forbi grundet charmen, kemien og humoren i dette jordnære stykke sci-fi.\nAt lege med viserne på uret er uimodståeligt for enhver filosofisk anlagt instruktør, der nogensinde har tændt en joint, spærret øjnene op og tænkt radikale tanker om bagdøre i universet til tidernes begyndelse. Her er heldigvis ikke den grad af hovedbrud, som ødelægger fornøjelsen. Hvor den skuffende Nolan-blockbuster ’Tenet’ var et mindfuck, der efterlod sin seer med hovedpine, er ’Palm Springs’ en påmindelse om, hvordan relaterbare karakterer og situationer kan gøre selv en udsyret præmis vedkommende.\nSå man forlader biografen med et lille smil på læben frem for en hjerneblødning.\n’Palm Springs’ er en sød og småfjollet bryllupsvariation over ’Groundhog Day’, der især lever på god kemi mellem hovedrollerne.\n’Palm Springs’. Spillefilm. Instuktør: Max Barbakow. Medvirkende: Andy Samberg, Cristin Milioti, J.K. Simmons, Peter Gallagher Spilletid: 90 min. Biografpremiere: 8. oktober\nDe mest hypede film fra Sundance-festivalen – fra Peter Madsen-dokumentar til Elisabeth Moss i…


Læs magasinet Rum Design på din iPad eller iPhone\nLæs GRATIS hos Flipp Gå til Rum Design\nRum er en af de største udgivere af livstilsmagasiner i Sverige, og det er ikke uden grund. Rum udgiver nemlig hele 4 forskelige magasiner, der alle fokuserer på hver deres lille niche. Alle bladene er i højeste kvalitet, og der har været fokus på designet og opbygning af bladene, hvilket giver behagelig læsning og en masse utroligt flotte billeder, der føles naturlige i de mange rum. Alt dette er med til at gøre Rum en stor succes i Sverige og denne Succes vil helst sikkert også køre videre i Danmark. Rum design er selvfølgelig fokuseret på interiøret i huset og ikke mindst det ypperste. Det betyder også at det er kvalitetsprodukter, mærkevarer og næsten avantgarde kunst, der er i højsædet, men det er dog uden at virke prætentiøst eller påtager for kombinationen af det lækre design og de forskellige små genistreger skaber et magasin, som du gerne vil have liggende fremme, og som du helt sikker kan hente inspiration til dit eget hjem fra. Man skal selvfølgelig kunne klare at artiklerne og interviews er på svensk, men man vender sig hurtigt til sproget.\nAllt om appar


Hammershøi-maleri skuffede på auktion\nMed en salgssum på lidt over fire millioner kroner gik Vilhelm Hammershøi-maleriet Sortklædt kvinde med ryggen til beskueren under vurdering, da det tirsdag var på auktion i London. Det var ellers forventet, at maleriet var blevet det dyreste Hammershøi nogensinde.\n480.00 pund, eller hvad der svarer til 4,1 millioner kroner, var buddet, der i går gjorde maleriet Sortklædt kvinde med ryggen til beskueren til det tredjedyreste Vilhelm Hammerhøi-værk i historien.\nAuktionshuset Sotheby's i London havde ellers håbet på, at maleriet ville slå rekorden, som blev sat i 2006, da Hammershøis Interiør med staffeli i Bredgade gik for 590.000 pund.\nTirsdagens salgsemne var vurderet til at kunne gå for op imod 700.000 pund, men kom altså aldrig i nærheden af det beløb, hvilket sandsynligvis må have ærgret den danske sælger.\nMåtte have tilladelse til at blive solgt uden for Danmark\nAt Hammershøi-maleriet i går blev solgt gennem et udenlandsk auktionshus, er lidt usædvanligt. De fleste værker af store danske kunstnere bliver nemlig sjældent solgt i udlandet, da de ikke får udførselstilladelse, hvis Kulturværdiudvalget vurderer, at værket har afgørende betydning for den nationale kulturarv.\nNår dette ikke skete i forbindelse med Sortklædt kvinde med ryggen til beskueren, skyldes det, at der i forvejen findes et nært beslægtet motiv på kunstmuseet ARoS. Desuden eksisterer der et stort antal andre Hammershøi-malerier i Danmark, hvor en kvinde – som oftest Hammershøis kone, Ida – poserer i stuen i Strandgade 30 i København, hvor parret boede i årevis.\nPå tirsdagens auktion i London var yderligere to malerier af Vilhelm Hammershøi under hammeren. Interiør fra et soveværelse blev budt op i 1,2 millioner kroner, mens Møntsamleren gik for 730.000 kroner.\nKilder: Sotheby's og Kunstnyt.dk\nBillede: Stue. Sortklædt kvinde med ryggen til\nbeskueren (1900) af Vilhelm Hammershøi


Zealand Care overtager Seniorland | DenOffentlige.dk\nPressemeddelelser Zealand Care A/S 14.03.11 0\nSeniorland og Zealand Cares aktiviteter på det private marked, som udover butikkerne også omfatter handel på internettet, vil blive slået sammen og videreført under navnet Seniorland. Dette vil ske efter de høje service- og kvalitetsprincipper, som har været gældende for begge virksomheder.\nZealand Care ser udvidelsen som en naturlig videreudvikling af virksomhedens mangeårige samarbejde med det offentlige indenfor hjælpemidler og service til nu også at omfatte salg og udlejning til private borgere.\nAdministrerende direktør Bjarne Henneman udtaler: "Vi har gennem et stykke tid set, at markedet for salg af hjælpemidler og andet udstyr til ældre og handicappede var voksende. Med købet af Seniorland får vi mulighed for at tilbyde vores kunder den bedste rådgivning og serviceaftaler gennem en landsdækkende kæde af specialforretninger i samarbejde med Zealand Cares eksisterende serviceorganisation".\nSom led i udvidelsen åbner Zealand Care under butiksnavnet Seniorland en ny stor butik med hjælpemidler på Falkoner Allé på Frederiksberg. I butikken, som åbner i april måned, vil ældre og handicappede kunne få kvalificeret rådgivning og service, ligesom der vil være et stort udvalg af varer til forskellige brugssituationer i hverdagen, fx mobilitetshjælpemidler, ting til badeværelset og køkkenet, møbler, tekniske produkter samt et mindre sortiment til velvære. Ting der gør livet lettere!\nButikken vil være indrettet indbydende og inspirerende. Det er desuden planlagt at afholde temadage, hvor kunderne inviteres til at høre foredrag om mange forskellige emner som fx gigt, kost og motion.\nEmneord: Seniorland, Zealand Care\nZealand Care A/S på DenOffentlige.dk Zealand Care er en serviceudbyder til det offentlige og private inden for hjælpemidler og sundheds- og velfærdsteknologiske løsninger. Vores mål er at gøre hverdagen lettere for mennesker med en ...


→ Køb Alessi Skål på nettet - Se hele listen her - Bolig og hus\nDesignfund.dk er nu imellem de bedste internet webshops der sælger boligartikler. Virksomhedens udvalg favner ca. 4000 produkter fra diverse producenter. Forhandlerens Trustpilot-evaluering på 8,9 af 10 giver indtryk af utrolig kundeloyalitet. Scoren er baseret på 826 vurderinger, hvoraf 583 af disse giver topkarakter. På Facebook er 12763 personer tilhængere af Designfund.dk, og her har forretningen modtaget 31 anmeldelser med en gennemsnitlig score på 4,2 ud af 5, som tillige er ualmindeligt imponerende.\nDubuy.dk er aktuelt iblandt de mest populære netbutikker der sælger boligartikler. Netshoppens udvalg indbefatter på den anden side af 18000 varer fra flere producenter. Netshoppens Trustpilot-vurdering på 8,7 ud af 10 røber stærk kundeloyalitet. Vurderingen er baseret på 2677 bedømmelser, hvoraf 2129 af disse er 5-stjernede. På Facebook er 15637 brugere tilhængere af Dubuy.dk, og her har butikken modtaget 535 evalueringer med en gennemsnitlig vurdering på 4,35 af 5, hvilket også er aldeles beundringsværdig.\nMoebelKompagniet.dk er i dag en af de mest benyttede internet forretninger med boligartikler. Forretningens udvalg favner flere end 1500 produkter fra diverse brands. Virksomhedens Trustpilot-bedømmelse på 9 ud af 10 er et udtryk for stor kundeloyalitet. Scoren er baseret på 239 anmeldelser, hvoraf 206 af disse er 5-stjernede. På Facebook er 9539 brugere fans af MoebelKompagniet.dk, og her har virksomheden modtaget 109 evalueringer med en middel vurdering på 4,9 af 5, hvilket ligeledes er ekstremt flot.\nIllux.dk er nu imellem de mest benyttede internet webshops med boligartikler. Virksomhedens udvalg udgøres af på den anden side af 1000 produkter fra diverse mærker. Netshoppens Trustpilot-score på 9,2 af 10 vidner om utrolig kundetilfredshed. Scoren er baseret på 235 anmeldelser, hvoraf 194 af disse giver topkarakter. På Facebook er 7513 mennesker fans af Illux.dk, og herpå har netbutikken modtaget 44 evalueringer med en gennemsnitlig rating på 4,7 ud af 5, som ligeledes er usædvanligt imponerende.\nWallstickerland.dk er aktuelt iblandt de bedste internet forretninger der sælger boligartikler. Webshoppens sortiment favner på den anden side af 500 produkter fra en række brands. Virksomhedens Trustpilot-evaluering på 7,8 af 10 manifesterer stor tilfredshed hos kunderne. Tallet er baseret på 59 evalueringer, hvoraf 41 af dem giver topkarakter. På Facebook er 39170 brugere tilhængere af Wallstickerland.dk, og herpå har webshoppen modtaget 32 anmeldelser med en middel bedømmelse på 4,3 af 5, hvilket ligeledes er særdeles flot.\nAlessi Skål søges online\nEn lang række online varehuse tilbyder nu et hav af forskellige leveringsløsninger. En af de mest anvendte er lige nu at få leveret til en pakkeshop, hvor du selv afhenter pakken når det passer dig. Løsningen er jo særdeles simpel, samt ofte endvidere den mindst kostelige mulighed for fragt.\nDu bør også påtænke at få pakken leveret til din bolig eller til adressen hvor du arbejder. Muligheden bliver i regelen en tand mere pebret, men derudover temmelig nem. Den mest letkøbte slags levering af alessi skål er unægtelig at du selv henter varerne, hvilket dog er betinget af at du fysisk befinder dig nær alessi skål e-forhandlerens tilholdssted.\nAntal dages levering kan vise sig at være ret afgørende ifald vi behøver din ordre straks, så af den grund er det ganske væsentligt at vi finder den anslåede leveringstid ved den aktuelle vare.\nFlere alessi skål online virksomheder stiller garanti om dag-til-dag levering på mange af deres varer, som imidlertid er betinget af at bestillingen gennemføres tidligere end et fast klokkeslæt, så at de garanteret kan nå at få alessi skål afsted før de pakkeansatte holder fyraften.\nFlere e-handler i Danmark yder levering uden gebyr, men tit er det under forudsætning af at man bestiller for en bestemt pris. I øvrigt skal du snuppe den mindst kostelige leveringsmulighed, hvilket mange gange – om man opholder sig ved Hørsholm, Nyborg eller Svenstrup – vil være at få kørt din bestilling til et udleveringssted.\nDet er i dag i høj grad let gængeligt for enhver at søge sig frem til priser på alessi skål på flere online butikker, og af den grund har de fleste online varehuse set sig tvunget til at sænke prisniveauet på mange af deres produkter – til børn, samt til mænd og kvinder – betragteligt, og endda nogle gange præstere fri fragt.\nTil gengæld kan det trods alt blive indbringende at inspicere flere internet webshops efter alessi skål rabat forinden du placerer ordren, sådan at du er skråsikker på at indhente den skarpeste pris.\nMan må blot være klar over, at såfremt en internet shop frembyder alessi skål til en udsalgspris der kan virke utrolig letkøbt, så kunne det i nogle tilfælde være en varsel om en snydagtig online webshop. Køb med gængse betalingskort er dog omsluttet af et regelsæt, hvilket sikrer dig som kunde overfor bedrageriske outlets på nettet.\nGenerelt slår vi et slag for bestillinger med kort eller mobilbetaling. Som en anden løsning burde du drage nytte af et afbetalingstilbud fra f.eks. ViaBill, såfremt du foretrækker at klare prisen senere.\nForinden folk køber alessi skål i en shop behøver de i reglen få overblik over dens forretningsbetingelser, det er dog gerne ikke særlig sjovt.\nEt andet forslag kunne derfor være at se nærmere på om e-shoppen er verificeret af e-mærket, fordi det skulle være en tryghed om at netbutikken accepterer de danske retningslinjer, samt at hjemmesiden jævnligt vurderes af fagmænd der forstår vedtægterne på området. Desuden giver det dig chance for en hjælpende hånd, for så vidt du oplever besvær med dit køb.\nTillige tilråder vi at kunden er oppe på mærkerne omkring de vigtigste regler der kan håndhæves i forbindelse med bestillingen, til eksempel den byttepolitik på alessi skål internet webshoppen anvender. Derfor er det ydermere vigtigt, at man altid opbevarer ens kvittering, så man en anden gang vil kunne eftervise sin bestilling, hvad end man søger efter varer til en mand eller kvinde.\nTrustpilot præsterer tilpas fordelagtige muligheder for at gennemstøve diverse tidligere køberes tanker og herved rekommanderer vi, at du tjekker webbutikkens alessi skål ratings før du færdiggør din shopping.\nFacebook giver dig desuden aldeles passende metoder til at få indtryk af webshoppens pålidelighed. Herinde ses en række internet virksomheder som giver kunderne mulighed for at forfatte en omtale af deres køb, hvilket på samme måde kan drages fordel af til at få et indtryk af tidligere kunders oplevelser.\nVores side finansieres af reklameindtægter. Vi har faste samarbejder med en gruppe af outlets på nettet i Danmark i form af at vi fremviser forretningernes varer, og tager imod godtgørelse hvis en bruger fra vores website realiserer en ordre.\nFakta vedrørende alessi skål og internet outlets ajourføres tit, men vi kan ikke give garantier imod modifikationer der muligvis er udarbejdet efter seneste opdatering af de anvendte oplysninger.


Virksomheder ånder lettet op: Nordjyske restriktioner lempes\nDe særlige coronarestriktioner i syv nordjyske kommuner lempes. Det betyder genåbning af restaurantliv, kollektiv trafik og adgang til rejser til resten af landet. DI kalder åbningen efterspurgt, fordi lukningen har været hård ved virksomhederne.\nNedlukningen har også betydet stop for den offentlige transport. | Foto: Claus Bjørn Larsen\nOffentliggjort: 19.11.20 kl. 10:43\nDe ekstra skrappe restriktioner i Nordjylland bliver ophævet torsdag og fredag, Det oplyser Sundheds- og Ældreministeriet i en pressemeddelelse.\nDe første ændringen er allerede trådt i kraft torsdag klokken 10 og betyder, at beboerne i syv nordjyske kommuner igen kan rejse til resten af landet.\nRestauranter og caféer kan åbne fra fredag, ligesom der også blive åbnet for den kollektive trafik samt kultur- og fritidsliv. Restriktioner for daginstitutioner, skoler, ungdomsuddannelser og videregående uddannelser lempes mandag.\nLettelse i erhvervslivet\n"Det har været to lange uger for Nordjylland, så det er godt nok en vigtig og ventet nyhed.Restriktionerne har skabt store frustrationer og problemer for nordjyske virksomheder og borgere, så åbningen har været ventet og efterspurgt," siger Lars Sandahl Sørensen i en skriftlig kommentar.\nIngen fund af specifik muteret virus\nPå den baggrund vurderer Statens Serum Institut, at det er forsvarligt at lempe restriktionerne.


– Drenge forbudt\nSikkerheden i online handel anser vi som essentiel, og den er derfor altid i fokus hos Gucca. Der er garanti for sikkerheden bag din betaling online, når du køber hos Gucca.dk, for vores online betalingsløsning er godkendt af NETS. Så online køb og betaling hos os er altid ensbetydende med 100% sikkerhed.\nDer er ingen begrænsninger i din returret. Vi har 30 dages returret på alle produkter. Så fortryder du af en eller anden grund købet, og alligevel ikke måtte ønske at beholde varen, så kan du uden videre sende den uønskede vare retur til os, og så refunderer vi pengene. Du er naturligvis velkommen til at kontakte os, såfremt du har spørgsmål, før du returnerer et produkt.\nVi er klar over, at du venter på din vare, og vi har derfor skruet op for leveringshastigheden, så varen kommer hurtigt og sikkert frem til dig. Helt konkret modtager du din vare indenfor 1-2 hverdage, såfremt din vare er på lager. På vores shop kan man se lagerstatus ud for det enkelte produkt, så du kan altid se, om vi er lagerførende. Du har altid mulighed for at ringe eller sende en e-mail, såfremt du har spørgsmål til lagerstatus eller leveringstid.\nDer er flere muligheder for betaling, når du køber hos os, og du vælger selvfølgelig selv, hvordan du vil betale. Der er naturligvis frit valg blandt betalingsformer - du gør brug af den, der passer dig bedst. Du handler altid trygt og sikkert, uanset hvilken af vores betalingsmetoder du benytter. Alle vores betalingsmuligheder kan du se her. Når du betaler med kreditkort, så trækker vi først pengene, når vi afsender din vare.\nSkulle du støde på problemer eller have spørgsmål, når du besøger Gucca.dk, ringer eller skriver du naturligvis bare til os. Vores kundeservice er åben mellem kl. 10-15 alle hverdage, og vi er parat ved telefonen eller på e-mail til at yde dig kompetent hjælp i godt humør og med et smil på læben.\nDu har naturligvis mulighed for at tracke forsendelsen, når du køber hos Gucca. Når du har gennemført købet, kan du tilgå din egen personlige ordreside. På ordresiden vil du have mulighed for at se, hvornår vi har afsendt din pakke. Og i samme øjeblik vi afsender din pakke, vil du modtage en e-mail fra os.


Lagt på habengut.dk den 05-07-2016 af Thomas\nMed en ny tilskudspulje vil miljø- og fødevareminister Esben Lunde Larsen støtte projekter, der kan gøre en forskel i kampen mod madspild i alt fra fødevareproduktion til hjemme hos forbrugerne.Den gennemsnitlige dansker har lidt mere end ét kilo madspild om ugen, og en husstandsfamilie smider mad ud for mindst 3200 kroner om året. Det er både belastende for miljøet og økonomien. Derfor åbner miljø- og fødevareminister Esben Lunde Larsen nu en ny tilskudspudspulje, der vil uddele over fem millioner kroner til projekter, der kan barbere madspildet i Danmark.\n- Alene forbrugerne og detailhandelen spilder hvert år så meget mad, at det svarer til 9.730 indkøbsvogne fulde af mad hver dag! Og der er mere endnu, for madspildet forekommer i alle led fra produktion til erhverv, engros, supermarkeder og hjemme hos forbrugerne. Det er spild af penge at kassere værdifuld mad og samtidig et miljøproblem. Derfor vil vi støtte projekter, der kan minimere madspildet, siger Esben Lunde Larsen.\n- Det vil forhåbentlig give nogle mærkbare indhug i madspildet. Vi støtter projekter, der kan vise, at de rent faktisk gør en forskel ude i virkeligheden og som for eksempel kan udvides i større skala, siger Esben Lunde Larsen.\nVikinge Gryden Næstved\nKim Magleby Lynggård.vordingborg\nKebab Hjørnet Aabenraa\nSkave Pizza Åbningstider


Studievejledningen ved Institut for Psykologi har en studenterstudievejleder-stilling til besættelse pr. 1. marts 2019 (Opslag hos Københavns Universitet (KU))\nStudievejledningen ved Institut for Psykologi har en studenterstudievejleder-stilling til besættelse pr. 1. marts 2019\nStudievejledningen ved Institut for Psykologi har en studenterstudievejleder-stilling til besættelse pr. 1. marts 2019. Stillingen er en fastansættelse.\nVi foretrækker bachelor- og kandidatstuderende ved Institut for Psykologi på Københavns Universitet.\nSom studievejleder skal du vejlede kommende og nuværende studerende i forskellige studierelaterede og personlige forhold. Du skal derudover blandt andet afholde informationsmøder og oplæg samt redigere hjemmesider om uddannelsen. Arbejdet vil være afvekslende og udfordrende, og stiller krav til dine samtale- og formidlingsevner.\nStudievejledningen på Psykologi fungerer som et team, så det er vigtigt, at du kan samarbejde. Det er dog også vigtigt, at du kan arbejde på egen hånd. Jobbet kræver en vis fleksibilitet, da arbejdsbelastningen varierer i løbet af semesteret, men samtidig skal det selvfølgelig kunne hænge sammen med dine studier. Der må i den første måned til halvanden efter ansættelsen påregnes en oplæringsperiode med ekstra arbejde. I oplæringsperioden vil du komme med på vagter, og du vil skulle sætte dig grundigt ind i instituttets studieordninger. Der vil særligt være spidsbelastning omkring semesterstart, så i denne periode kan du forvente, at der vil være travlt.\nAt du er fleksibel, åben og tillidsvækkende\nAt du har vejlednings- eller rådgivningserfaring\nAt du har erfaring med eller mod på at formidle over for større forsamlinger\nAt du er ansvarsbevidst og omhyggelig i dit arbejde\nAt du har gode engelskkundskaber både skriftligt og mundtligt\nAt du har gode IT-kundskaber, og det er en fordel, hvis du kan redigere hjemmesider\nAt du har lyst til og mulighed for at blive i stillingen i en længere periode\nDin ansættelse starter pr. 1. marts 2019.\nStillingen er normeret til 10-15 timer om ugen. Timelønnen som studenterstudievejleder er aftalt mellem Finansministeriet og SUL (p.t. 192,34 + feriepenge og pension).\nYderligere oplysninger om stillingen kan fås ved henvendelse til Studievejledningen på tlf. 35 32 48 16, Studiekoordinator Anna Marie Bramsen på tlf. 35 32 48 03 eller Studieleder Torben Bechmann Jensen, tlf. 35 32 48 46.\nVi skal modtage din online ansøgning senest den 24. februar 2019. Du finder opslaget på http://jobportal.ku.dk under Det Samfundsvidenskabelige Fakultet. Åbn linket "send ansøgning", udfyld ansøgningsformular samt vedhæft ansøgning, karakterudskrift og C.V.\nHusk at oplyse KU-mailadresse, da indkaldelse til samtale vil blive mailet. Ansættelsessamtaler forventes afholdt i uge 8.\nVær særligt opmærksom på, at vi afholder arrangementer d. 1. marts og 8. marts, som du med fordel kan deltage i.\nAlle interesserede, uanset personlig baggrund og placering på studiet, opfordres til at søge.\nOprettet d. 11.02.2019, sidst opdateret d. 11.02.2019 2019-02-11 19:06:37.360


5.000 fodbolde og 6,2 tons hash – anmeldelser og bogpriser - bog.nu\nJan Aage Fossli fik tilnavnet ''Pølsa'', da han i en tidlig alder udviste stor forretningssans ved at sælge spegepølser til forretninger på Grünerløkka og Grønlandsområdet i Oslo. Med tiden udviklede dette sig til, at han senere kom til at sælge alt fra støvsugere og til alkohol. Jan Aage var altid en glad fyr og var aldrig den, der gik først hjem fra en fest.\nJan Aage var altid rundhåndet med penge, og en fyr man kunne stole på. Var der en af vennerne, der havde brug for penge, kunne de altid bede ham om et lille lån. Der blev aldrig skrevet noget ned eller under angående sådanne lån. Et ord var et ord i de kredse, hvor han færdedes. Navne og Øgenavne er fingerede.\nVi er endnu ikke stødt på en boganmeldelse af '5.000 fodbolde og 6,2 tons hash' i de 380 aviser, blogs og andre medier, vi følger. Men vi har fundet 90.960 andre anmeldelser af bøger.\nEbog (ePub), Lindhardt og Ringhof, ISBN: 9788711846193


Dansk robotproducent vinder international pris | SCM.dk\n27.05.2019 | Innovation\nBlue Ocean Robotics' UV-desinfektionsrobot forhøjer kvaliteten af hospitalernes desinficeringsproces. Virkningen af UV-C lyset på robotten er uafhængigt efterprøvet og bevist i en rapport fra Teknologisk Institut, hvor det konkluderes at 99.99 % af bakterier og andre mikroorganismer elimineres ved anvendelse af robotten. Foto: Blue Ocean Robotics\nDanske Blue Ocean Robotics, der fremstiller servicerobotter indenfor sundhed, hotel, byggeri og landbrug, har netop vundet en IERA Award for deres UV-desinfektionsrobotten.\nIERA Award er en prestigefyldt pris indenfor robotbranchen. Den hædrer samarbejdet mellem videnskab og industri indenfor fremstilling af robotter og uddeles af The International Federation of Robotics, IFR og The IEEE Robotics and Automation Society (IEEE/RAS), som er verdens største professionelle tekniske organisation med mere end 420.000 medlemmer i over 160 lande.\n”Det er en fantastisk international anerkendelse. Det betyder, at verden forstår, at vi står med et banebrydende produkt, som ikke blot reducerer risikoen for at få hospitalsrelaterede infektioner for patienterne, men i høj grad også besøgende og hospitalspersonale. Alle kan de føle sig trygge i lokaler, som er blevet desinficeret af robotten”, siger CEO i Blue Ocean Robotics, Claus Risager.\nUV-desinfektionsrobotten forhøjer kvaliteten af hospitalernes desinficeringsproces. Virkningen af UV-C-lyset på robotten er uafhængigt efterprøvet og bevist i en rapport fra Teknologisk Institut, hvor det konkluderes at 99.99 procent af bakterier og andre mikroorganismer elimineres ved anvendelse af robotten. Robotten er selvkørende og sørger for at alle overflader på en patientstue belyses fra flere vinkler og på tæt hold.\nDanmark har etableret sig som robotindustri\nDet er dog ikke kun Blue Ocean Robotics, der har vind i sejlene. På få år har Danmark således etableret en af verdens førende robot- og automationsindustrier, med blandt andet Mobile Industrial Robots som en af toneangivende virksomheder.\nForskning, udvikling og gode betingelser for start-ups har skabt 8.500 direkte arbejdspladser over hele landet og en årlig eksport på mere end 10 milliarder kroner. Samtidig viser prognoser, at markedet kun vil vokse i årene fremover.\nPå Odense Investor Summit 2019 d. 26. juni bliver det muligt at opleve Blue Ocean Robotics og andre lovende danske virksomheder fra opstartsniveau til meget avanceret niveau.\nTags: SCM.dk – forum for ledelse af forsyningskæden, Blue Ocean Robotics, Mobile Industrial Robots, Industrirobotter, Prisvinder


Natasja | Eurowoman\nTrends / Street style\n25.09.2016oktober 6, 2016\tDenne tendens kommer til at ændre den måde du shopper på!\nModeugens højdepunkt var uden tvivl Burberry’s modeshow, som frontløber i ‘See Now, Buy Now’ tendensen, som betyder at modehuset fremviser en ready-to-wear kollektion, som er mulig at købe lige efter showet! Burberry havde sågar klædt showets førsterække af IT piger i styles fra kollektionen, som kunne købes minutter efter showet i deres butik i London.\nIkke tosset marketingsstrategi, hvor de gør brug af den hype, som er omkring et modeshow og optimerer effekten af de penge, som er investeret i deres show. På denne måde går glansen heller ikke af tendenserne, fordi kollektionen først kan købes 6 måneder efter showet. Men nok vigtigst af alt udfordrer modehusene highstreetkædernes super optimerede produktionslinjer, der kopierer og producerer designernes tendenser nærmest som showet afvikles for at sælge tendenserne først i egne kæder.\nModeshowet er både en imageskabende og salgsfremmende mediebegivenhed. Med strategiske overvejelser som ‘See now, Buy now’ tendensen, vil sammenhængen mellem image og salg optimeres. Jeg er sikker på, at vi vil se meget mere til denne tendens i fremtidige sæsoner.\nDenne form stiller selvfølgelig høje krav til produktionsleddet, som uden feedback fra hverken presse eller indkøbere, skal vurderer kollektionens salg, piece by piece. Det kræver man kender sit publikum! Personligt er jeg vild med tendensen. Det er spændende, at man kan handle spontant på sine style crushes. Burberry’s FW16 modeshow var bestående af efterårstendenser som shearling jakker, fine skjorter i viktoriansk stil med oversize flæser og miniature tasker.\nSom visuel formidlingsform kan modeshowet føres tilbage til starten af 1800 tallet, hvor modedesignere verden over begynder at fremvise kollektioner på levende modeller. Gennem 1900 tallet udvikler modeshowet sig til en eksklusiv medieret begivenhed for i dag at være spektakulære performances med en betydningsfuld rolle i modens iscenesættelse og markedsføring. Modeshowet varer måske kun få minutter, men forestillingens betydning strækker sig langt over selve opvisningen.\nModeshowet har altså løsrevet sig fra sin rolle som praktisk fremvisningsform til i dag at kunne kalde sig imageskabende og salgsfremmende mediebegivenhed. Denne visuelle illustration afspejler ikke kun modevirksomhedens identitet, men giver også tøjet en fortælling og betydning. Modeshowet signalerer ligeledes en social status overfor omverdenen – heraf betegnelsen modehus. Modeshowet udfylder altså både en social, kulturel og hierarkisk funktion.\nJapanske designer Yasuko Furuta bag modehuset TOGA var en ud af flere brands, som modsat Burberry på traditionel vis bruger modeshowet til at fremvise deres Spring Summer 17 kollektion, som først forfører i butikkerne til foråret. TOGA bød på maskuline snit, shiny materialer og lange lag på lag silhuetter.\nDet britiske mærke Marques ‘ Almeida var ligeledes at finde på catwalken, hvor de fremviste deres bud på tendenser for foråret 2017. Her var stylingen vild med looks kombineret af barok print, metallic læder og puffy ærmer.\nKommentarer (0)\tOn my way\n23.09.2016september 25, 2016\tWEEKENDSGLIMT AF SOLRIG SOMMERHUS OASE\nNORTH, slip on kjole / ATTRIBUTE, mules sko / SAKS POTTS, pels /MARIA BLACK, Helix smykkekollektion\n22.09.2016september 29, 2016\tSÅDAN BRYDER DU HVERDAGEN – WEEKEND GETAWAYS\nVenter du ligesom jeg på dine næste feriedage? Jeg har besluttet mig for, at dette må være slut og er derfor gået all in på spontane weekendsturer! Vi har jo de skønneste kulturelle oaser og modemekka’er blot to timers flyvetur fra København, afsted! Denne weekend havde jeg i forbindelse med mit arbejde en event i London under London Fashion Week, som jeg skulle deltage i. Jeg udså derfor at slå to fluer med et smæk og besøge min veninde Thea, som I har mødt som gæsteblogger her, over en forlænget weekend. Mit crush blev hurtig til en stormende forelskelse. Gud, hvor er London en cool by med mange modsætninger og facetter. Det vidste jeg da godt, eller gjorde jeg nu også det!? De er en del år siden, at jeg har været i London og byen er endnu finere, dynamisk og gennemført end husket. Jeg elsker at rejse med min kæreste, men jeg nyder virkelig også at rejse alene, med mine kollegaer og venner, så man kan savne hinanden og lige få et lille afbræk fra hverdagens Københavner gøremål. Jeg tilbragte 72 timer i denne skønne by. Se her mit bud på et weekendsbesøg i modebyen.\nJeg startede hårdt ud og tog direkte fra lufthavnen til et kort kig i det hippe SOHO område, hvor jeg startede i bedste kuffert stil i high fashion storcentret Liberty. Det skulle jeg aldrig have gjort! Hold nu op! Ikke nok med de mest cool brands var repræsenteret, så havde de også den smukkeste afdeling med udvalgte vintage items fra de store modehuse som Chanel og lign. Åhh Åhh! Min pengepung og jeg skyndte os ud og mødte istedet Thea i hendes hood i East London, hvor der ligger den skønneste vintage gade Brick Lane i området Shoreditch.\nKreativiteten får frit spil og mærkets værdi har mindre betydning. Jeg er vild med London af netop den grund! Når det er dyrt, så er det f…. dyrt! – Dyre damer, dyre mærker, dyre lejligheder og dyre modefirmaer som Vogue og lignende, placeret i områder på størrelse med hele København og alle byens elementer er gennemført i samme dyre lækre smagsfulde stil hele vejen igennem.\n– Når jeg derimod føler for en mere autentisk kreativitet og unikke inputs, så er der også de mest cool upcoming områder at finde såsom Brick Lane i Shoreditch. Her var de mest cool vintage butikker placeret på rad og række brudt af cool cats, street art og de skønneste madboder på Broadway market, som byder på alverdens specialiteter. Og nej ikke som i København, hvor autentiske madboder af lækre specialiteter udformer sig til endnu et dyrt poppet koncept, hvor noget så simpelt som en Lene Hanson grøn mærkat skyder prisen utaknemmeligt op, som man for eksempel møder det i torvehallerne! Misforstå mig ikke – jeg elsker Torvehallerne, men come on en marketingsmaskine det også er blevet!\nSOHO shopping / Mit drømme walk in closetLørdag aften gik fra tre piger, et glas rødvin udendørs på baren ‘Pub on the park‘ i London Fields – til mangfoldig gruppedans på bordene i bedste ‘jeg er i udlandet’ stil! – Jeg lærer da heller aldrig, at der også er en dag imorgen! Og det var der – for søndag skulle jeg deltage i en MM6 Maison Margiela modeuge event i forbindelse med arbejde. Det var super cool sat op og nærmede sig installationskunstens verden med malere og autrerede stylede giner i forgrunden. – Alle stylet med items fra deres Spring Summer 17 kollektion. Resten af aftenen gik med takeaway i den skønneste park i SOHO, en kort tur i Selfridges samt browsing i de fine små high fashion butikker, som er at finde i SOHO centrum. Vi nåede desværre ikke den Bjørg udstilling, som kører i Lodon netop nu – så har du planer mod London, så fik jeg denne varmt anbefalet!MM6 Maison Margiela event in SOHO – i forbindelse med London Fashion Week.\nPub on the park / Broadway market\nKommentarer (0)\tTrends\n21.09.2016september 24, 2016\tSÅDAN SKAL DU STYLE DIN SKJORTE TIL EFTERÅRET\nDenne garderobe klassiker dominerer catwalken denne sæson. Lige nu er jeg mest vild med den oversize herreudgave og især disse billeder inspirerer mig. For mig er skjorten det ultimative item i min garderobe. Det er det stykke tøj som altid er min back up, altid er vinderen eller altid er det jeg bare føler mig mest tilpas i. Og så er det det stykke tøj jeg har lidt for mange af…\nAlle har mindst én skjorte i deres garderobe, den kan bruges på utallige forskellige måder og gennem årene er skjorten konstant blivet re-designet. Skjorten var oprindeligt set som et symbol på velstand og op til det 19. Århundrede, var ingen skjorter masse produceret, men derimod fornemt skræddersyet hos din skrædder eller kærligt lavet af konen i huset. Først efter Første Verdens Krig fik skjorten love at få synlige knapper hele vejen ned foran og i 1960’erne blev frontlommen tilsat.\nDet er ikke kun gennem historien at skjorten har revolutioneret. Også på catwalken, hvor skjorten hver sæson kan hives frem som et hovedtema. Denne sæson, på Fall 2016 catwalken, har Demna Gvasali for Balenciaga brugt den meget oversize version under rå jakker og sammen med en anden af efterårets store tendenser, medi-nederdelen\nHos årets mest populære brand, Gucci, var skjorterne i fint silke med masser af print, farver og sløjfer, og brugt som en lag mellem utalige til at fuldende looket.\nHos Jil Sander var skjorten svøbt omkring modellerne til en kjole og brugt som et elegang supplement til aften looket.\nJeg elsker skjorter i alverdens former. Den klassiske hvide skjorte, den oversize herreskjorte, den delikate silke skjorte, skjortekjole, skjorte med knude, skjorte med sløjfe, med striber, prikker, mønstre… Som sagt er skjorten en klassikker og alle har hver deres måde at bruge den på. Lige nu er jeg mest vild med den oversize herreskjorte og især disse billeder inspirerer mig.\nKommentarer (0)\tInspiration\n06.09.2016september 24, 2016\t5 FARLIGE FASHION FUCKUPS\nDet kan være yderst ubehageligt, ja ligefrem farligt at være ‘true fashionista’! Nogle bedrevidende individer ville mene, at de farlige situationer godt nok er scenarier, som vi aktivt kan fravælge. Men de tager grueligt fejl! Ud fra bitter erfaring opridser jeg her fem farlige fashion fuckups, som vi fashionistaer må gå igennem. Hvilken en er du?\n1. At cykle med flares!\nDette punkt kræver sin cyklist! Jeg er erfaren københavner cyklist, men formår alligevel at se mig selv standse en hel horde af cyklister, fordi mine fine nye flares har sat sig fast i min kæde på cyklen. Det gør ikke situationen bedre, at bukser med svaj for en petit pige kræver sine tårnhøje plateau støvler. At se sig selv fumle på stylter, alt imens man i panik forsøger at rive sine svajbukser ud af hjulets greb er bestemt ikke den mandagscocktail, som man havde forventet og for resten af cykelholdet bonner man noget så elskværdigt ud på alle dulle-parametrene! Åhh og lad mig slet ikke begynde at tale om trenchcoat’en i samme scenarie!\n2. Stilletter og brosten!\nKøbenhavn K er et farligt sted at gebærde sig, især efter Gianvito Rossi skabte de smukkeste stiletter holdt oppe af en hæltykkelse så perfekt rammende de adskilte sten. Det er yderst farligt og rammer dig typisk, når du er mindst opmærksom og føler, at du ejer din strolling ned af gaden. Pludselig er du halvt flyvende, uden stilet og må på hoppende tåspids-vis finde dine overpriced stiletter godt siddende fast de dem fordømte sten!\n3. Grådige Møl, som spiser din uldne opsparing!\nGennem dine 20’er har du opbygget dig noget af en opsparing. Den kan godt nok ikke holde dig mæt under din pension eller købe dig dit næste lejlighedsindskud, men den er yderst gennemtænkt og fungerer fint placeret i en misundelsesværdig række af pelse og cashmere strik. Du er på vej på arbejde og beslutter dig for lige at skifte dit outfit en gang mere. Pludselig opdager du et hul i din yndlings cashmere strik og kigger skræmt hen på rækken af dine såkaldte børn placeret på rad og række – her talende om dine pelse selvfølgelig! Du har fået møl! Du går i fuldstændig panik, hiver alt ud af skabet og overvejer et kort øjeblik om dette er grund nok til at melde dig syg på arbejde! Mon min chef kan forstå, at dette er den værst tænkelige tragedie og kræver en lønforhøjelse i renseri-regninger og traumehjælp!?\n4. Kombinationen, som kun kan ske efter kl. 3 om natten – Natmad! Natmad kan være yderst dragende og på samme tid noget så farlig for din garderobe. Du sværger til paleo kost og pludselig ser du dig selv gå fra ‘dark and stormy’ til stormende mod den nærmeste shawarma joint! Det koster – både på kontoen og også lidt på selvbilledet, når din næste renseri-regning på din nyeste Alexander Wang camel uldstrik kommer med den fineste lille seddel ‘kunne ikke fjerne pletten helt. Pletten er på blusens midte og bestående af chili olie og dressing’. Damit og så var man busted og hermed en ny strik fattigere! Damn you drinks og hertil hørende fulde-mentalitet, som dont give a sh… omkring din fine paleo ideologi!\n5. Små clutches, som du intet kan have i og derfor altid går rundt med et ekstra net!\nHeldigvis er der en del cool shoppenet på markedet netop nu, men det var jo ikke hensigten til at begynde med. Derfor ser jeg mig selv stå hver morgen i dilemma’et mellem stor tung Wang taske, som ikke kan være i cykelkurven eller lille fin clutch, hvor – lets face it – ikke ret mange nødvendige sager kan være i og man finder derfor altid ens nøglebundt viklet ind i høretelefoner og læbestift. – Faktisk en super fin undskyldning for at investere i musthave rygsækken, som pryder modebilledet netop nu. Men igen jo ikke hensigten til at begynde med!\nDisse er bare et udpluk af de fatale udfordringer, som vi modepiger må stå til ansigt med ude i den virkelige verden. – Ud over ømme fødder, håret viklet ind i det nyeste bud på stilrene spiral øreringe og afviklingen af 1000 ringe, som må af ved hver håndvask. – Heraf mange opkald til restauranten dagen derpå, fordi man i sit distræte hjørne har efterladt et par stykker ved håndvasken. Damn you fredag, lørdag og nå ja resten af ugen!\n04.09.2016september 24, 2016\tItalienske IT piger bag nyt brand THE ATTICO\nIkke nok med at Gilda Ambrosio og Girogia Tordini er den ultimative italienske streetstyle duo, så står de to lækre damer nu bag brandet THE ATTICO, og bragt kåben tilbage i mode billedet!\nJeg elsker, når der kommer nye inspirerende designere på banen og jeg er totalt faldet for denne nye duo.\nDe to damer er indbegrebet af effortlesshed, luksuriøsitet, stil og glam faktor, og det er deres design også. Hos THE ATTICO kan du svøbe dig i den mest eksklusive boudoir stemning i form af tunge aftenkjoler i velour og fornemt broderet silke. Dog bærer damerne selv deres kreationer tilsat et par Levis og en uimodståelig italiensk attitude… Ja tak!\nAttico er egentlig italiensk for penthouse og dette beskriver perfekt essensen af brandet, der også er inspireret af gamle møbel tekstiler og vintage printet tapet. Derfor var deres første præsentation ved Milano modeuge i september sidste år selvfølgelig i en ultra chic og perfekt falde færdig lejlighed, hvilket levede op til alle Instagram ihærdige’s kriterier…\nAlt i alt handler det simpelthen bare om gulvlangt velour, let svøbte kimonoer, orientalske print, mikset med lækkert langt hår, italienske gener og det perfekte par jeans. Hvad mere kan man drømme om…\nDesuden bliver i nød til at følge dem på Insta. Misundelsen vil ingen ende tage!\nKollektionen forhandles i København K hos butikken, Iil7\n01.09.2016september 1, 2016\tLONDON Touchdown\nMød Thea, som er en af mine gode veninder, som jeg kender tilbage fra vores tid hos modefirmaet GrenaaBuchard. Thea er netop flyttet til modemekkaet London for at udleve sin drøm i den internationale modebranche efter mange års hårdt arbejde på den danske modescene. Når det er sagt, så er hun verdensmester i at bage smukke kager! Mød Thea her på bloggen, hvor hun vil gæsteblogge om modelivet og hendes oplevelser i London.\n‘Mit navn er Thea og for at år siden flyttede jeg til London for at udleve en drøm jeg altid har haft.\nJeg har arbejdet i den danske modebranche i syv år nu og for et år siden tog jeg den hårde beslutning om at flytte til London. Oprindeligt var min plan bare et halvt år for at afslutte min kandidat, men jeg faldt pladask for storbyen, menneskerne, livet og ikke mindst den store inspiration og energi, som jeg får fra London.\nDa jeg kom hertil fik jeg en praktik stilling hos et af verdens førende PR bureauer, KCD London. Jeg var hos KCD et halvt år og fik lov at opleve alt fra håndtering af den engelske presse, at være omringet af det smukkeste tøj fra de største designere til koordinering af ubeskrivelige shows som Alexander McQueen. Jeg fik også lov at være en del af PR holdet bag MATCHESFASHION.COM, en førende online destination for designer brands. Jeg har aldrig set så pulserende en virksomhed, der på imponerende vis både håndtere sit eget brand samt alle deres kunders. Lige nu arbejder jeg in-house i Brand Communication hos et internationalt modehus.\nJeg har altid været inspireret af udvikling og forandring og mode er en verden, der aldrig står stille. For mig handler mode ikke kun om tøjet. Mode er meget mere. – Det er alle personlighederne omkring det, det er kulturen omkring det, det er finurlighederne, det er udviklingen, det er historien… Der er altid noget nyt at se og noget nyt at lære. Som gæsteblogger hos Natasja vil jeg dele mit syn på modeverden i London, min inspiration, mine opdagelser og mine oplevelser i London.\n29.08.2016september 24, 2016\tTREND REPORT – THE IT BAG! Læs dette før du shopper din næste musthave taske\nThe IT bag – nærmere betegnet ’status tasken’. På sin vis et meget simpelt koncept, som egentlig kommer ned til noget så enkelt som, hvor meget du er villig til at give for en taske! Hvad definerer en IT taske? Vel en kombination af modehusets evne til at kreere eksklusivt, iøjefaldende og ‘Instagram-worthy’ design – dernæst givet til sæsonens hotteste fashionista’s, kendisser og indflydelsesrige moderedaktører. Men dette indlæg handler ikke om, hvilken IT taske skal være din næste investering sammen med din daglige takeaway latté.\nDette indlæg handler om skønhed, skønhed i detaljen. Og hvordan en smuk grafisk, geometrisk eller farverig taske kan gøre netop dét for dit daglige outfit. – Give det der spark af detalje, som fuldender et look fra ordinært til iøjefaldende og forførende. Jeg er vild med detaljer og detaljerede tasker. Gerne med splash af print, farve eller en cool kombination af præget og glat skind. Derfor er jeg også vild med Kenzo tasken, som jeg netop har investeret i. Tasken var key på Kenzo’s runway AW16 og gav en cool detalje til modellernes dyreprintede og farverige looks.\nI ære for ‘detaljen’ har jeg udvalgt nogle af mine favorit looks fra Københavns modeuge, hvor IT tasken som ikonisk detalje er i fokus. Nogle mulige at investere i, andre kan vi kun drømme om! Hvilken taske er jeres favorit IT taske netop nu? Skriv en kommentar – jeg er nysgerrig! SPOTTET – THE CHANEL BOY BAG\nJeg synes, at denne Chanel taske spottet under modeugen er super cool med sin lakerede overflade og stærke blå farve. Boyy tasken spottet til højre, forelskede jeg mig straks i efter, at jeg så dette street style billede og står nu højt på ønskelisten. Jeg er vild med metallic for tiden og kan slet ikke få nok, om det så er shiny sko eller tasker. Boyy tasken’s geometriske form, synes jeg, giver en cool kant til et hverdagslook. SPOTTET – THE GUCCI FLOWER BAG\nMed chefdesigner Alessandro Michele i front står Gucci vintagebølgen stærkt repræsenteret i modebilledet. Det fine blomster brokade print er ikke til at overse og stadig på alles læber! Denne fine lyserøde version med rå kæde, er jeg faldet pladask for. Især smuk i det toneitone look, som pigens outfit her. Er man ikke klar på en så dyr investering, så leger Love Moschino også med brokade print i deres sommer 17 kollektion i en prisklasse, hvor vi alle kan være med!SPOTTET – THE SAINT LAURENT CLUTCH BAG\nSaint Laurent’s clutch bag er blevet et hit blandt fashionista’er. Denne croco version, som ses til venstre, synes jeg er cool, fordi den kombinerer noget råt og meget feminint på en og samme tid. Og så er den bare lidt nemmere at få fingre i sammenlignet med Louis Vuitton’s IT bag version (højre), som de fleste af os kun kan sukke langt efter.\nGod jagt efter detaljen og god tirsdag! Kenzo AW16 runway taske\nZara boyfriend jeans, Zara cropped top, Celine wedges, Maria Black ringe kombineret med vintage ringe\n22.08.2016august 23, 2016\tÅRETS BEDSTE TRADITION – PRIDE\nPride havde taget nye højder i år. Uden tvivl den længste parade hidtil set. De nyere spillere var selvfølgelig strategiske spillere, ialt 130 virksomheder og organisationer deltog i optoget. En smule for gennemsigtigt og i overkanten til min smag, men nå ja – Vi havde en super fest i studiestræde som altid og de farvelige outfits i gaden skuffede bestemt ikke. – En god fest med et endnu bedre formål!\nOutfit: Stine Goya pels, Karen by Simonsens solbriller\nKommentarer (0)\tSponsoreret\n19.08.2016september 24, 2016\tFINALLY – NY LUKSUS SECONDHAND PÅ NØRREBRO\nMulberry taske & Rayban solbriller: til salg i butikken\nOutfit: Saks Potts pels, Zara boyfriend jeans + mit nye par Celine wedges\nJeg er vild med vintage! Og elsker at jagte helt unikke fund til garderoben. En interesse, som jeg virkelig kunne dyrke i den tid, jeg boede i New York, hvor kvaliteten af fund nåede nye højder. Jeg var derfor helt euforisk, da min gamle kollega og veninde fra Companys Original, Martine Thorsen, fortalte, at hun ville åbne en ny luksus vintagebutik ‘Second Wardrobe’ i det hyggelige Elmegadekvarter i hjertet af Nørrebro. Og så er det tilmed en af Danmarks største luksus secondhand butikker!\nI anledning af åbningen var jeg forbi til et sneak peak af de nye varer, som bød på lækre items fra high fashion brands som Acne Studios, Isabel Marant, Chloe, Phillip Lim, Alexander Wang, IRO, No21 samt danske modemærker By Malene Birger, Designers Remix og Ganni m.fl.. Faldt især i svimer over en lys gul Acne Studios shearling jakke. – Perfekt til efteråret!\nInstagram: Følg @second_wardrobe_by_martine og følg de nyeste styles, som lander i butikken.\nEr du mere der, hvor du ønsker at sælge lidt ud af garderoben, så kan du også det. Butikken har åben også i weekenden.\nAcne shearling jakke: til salg i butikken\nDu kan også shoppe luksus fund til boligen. Butikken rummer nemlig et lille udvalg af møbler og interiør fra Handvärk fra tv-vært Emil Thorup samt et udvalg af kunstneren Kathrine Iversens håndtegnede illustrationer og grafiske designs.\nMin lørdag er altid ‘well spent’ på jagt efter unikke cool fund til garderoben og boligen.\nHar du det på samme måde? Så god jagt og god weekend! Second Wardrobe\nNatasja Køngerskov, 30\nMode inspirerer mig og fylder meget. Til daglig arbejder jeg med mode hos Danish Fashion Agency som brand manager for en række high fashion brands. Paris er derfor mit andet hjem. Jeg er meget visuel båret og elsker at skabe looks og betragte mennesker i bybilledet. Især under modeugen, hvor folk gør dét ekstra. Jeg elsker modens evne til at gribe min fulde opmærksomhed - om det er i gadebilledet eller på catwalken. Jeg vild med, når mode bliver til en kunstnerisk udtryksform og en eksklusiv leg med teksturer, former og nuancer og ikke blot negligeret til forbrug.\nDenne blog er min style & inspirations-scrapbook og et kig ind i mit travle liv. - Altid i høje hæle, en smule ’overdressed’ og en anelse for sent på den! Instagram: @natasjakongerskov\tBlog arkiv


Sangeren Bruce Springsteen debuterer som filminstruktør med dokumentarfilmen WESTERN STARS, der også handler om ham selv. Hans navn figurerer også ofte i efterteksterne, men han har altså ikke skrevet det afsluttende nummer "Rhinestone Cowboy" (det var Larry Weiss, der skaffede Glen Campbell dennes største hit), selvom det fremgår, at tekster og musik er af Bruce Springsteen.\nFilmens klipper Thom Zimny fungerer som Bruce Springsteens medinstruktør på filmen, der primært tjener som promovering af hans seneste CD af samme navn. I filmen fremføres samtlige 13 sange fra CD'en i Springsteens gamle lade sammen med bl.a. et gigantisk strygeorkester.\nI pauserne mellem sangene hører man Bruce Springsteen filosofere over tankerne bag de enkelte sange og om tilværelsen i al almindelighed. Ind imellem lige lovlig åndfuld, men i det mindste oprigtig. Bruce Springsteen er en glimrende fortæller, også gennem sine sange, og hans stemmer virker forbavsende stærk og ledsages i fortælleansnittet af nogle flotte velkomponerede fotos.\nMen kun sjældent udfordrer han sig selv rent musikalsk. Melodierne er dog alle ørevenlige og med en kort obligatorisk instrumental sekvens i hver sang, så orkestret også har lidt at feste med.\nWESTERN STARS har kun et snært af narcissisme omkring sig, og ligesom hovedpersonen i den romatiske komedie "Blinded by the light" bliver man gradvist overbevist om, at ham Bruce Springsteen altså kan noget.


Mette F.: Grønthøsterbesparelser er den dummeste metode\nMette Frederiksen | Foto: Ritzau Scanpix/Mads Claus Rasmussen\nOffentliggjort: 08.11.18 kl. 09:14\n"Jeg vil hellere polstre os som samfund, end jeg vil prioritere, at vi hver især har lidt mere at gøre godt med," som hun formulerer det ved et møde med henved 60 ansatte fra hotelkoncernen BC Hospitality Group.\n"Grønthøsterbesparelser er den dummeste metode," lyder det fra Mette Frederiksen.\n"I mine øjne udvikler grønthøsterbesparelser ikke noget," uddyber hun i et interview med Ritzau efterfølgende.\n"Hvis man vil spare penge som regering, må man også anvise, hvad man vil spare penge på, og hvorfor man vil spare der. Derfor bifalder jeg ikke tanken om grønthøsterbesparelser."\n"Men jeg sidder ikke og lover, at vi kan afskaffe det på alle områder."\n"Det, vi kommer til at gå til valg på, er at afskaffe omprioriteringsbidraget på uddannelse. Det er det, vi kan se, at vi har en økonomisk formåen til," siger Mette Frederiksen.\n"Og det tror jeg også, vi kan få flertal for."\n"Det, vi går til valg på, er at afskaffe omprioriteringsbidraget fremadrettet. Men jeg kan ikke love, at vi har penge til at løse alle de problemer, som Løkke-regeringen har skabt. Det kommer jeg ikke til at love."\nRegeringen høster afdæmpede klapsalver for sløjfede sparekrav til erhvervsuddannelser


De bedste hoteller som tillader kæledyr i Skanderborg\nBedste hoteller som tillader kæledyr i Skanderborg, Danmark\nHoteller som tillader kæledyr i Skanderborg\nNr. 1 ud af 4 i Hoteller som tillader kæledyr i Skanderborg med bedste værdi for pengene\nNr. 2 ud af 4 i Hoteller som tillader kæledyr i Skanderborg med bedste værdi for pengene\nNr. 3 ud af 4 i Hoteller som tillader kæledyr i Skanderborg med bedste værdi for pengene\nNr. 4 ud af 4 i Hoteller som tillader kæledyr i Skanderborg med bedste værdi for pengene\nNr. 1 af 4 specialiserede indkvarteringssteder i Skanderborg\nNr. 4 af 4 specialiserede indkvarteringssteder i Skanderborg\n“Ugæstfri og pengegrisk”\n“Chefen fra helved”